"Mul on siiralt hea meel, et meie üleskutsele reageeris üle saja annetaja ning idee Afganistanis langenud Eesti kaitseväelastele pühendatud mälestusmärgist Helmandis on saanud reaalsuseks," ütles riigikaitsekomisjoni esimees Mati Raidma. "Tänu annetustele on kindel, et pärast meie kaitseväe  missiooni lõppu Afganistanis leiab langenute mälestusmärk koha Eestimaa pinnal."